turjo4nis/wikipedia-bn-dump-20250701 huggingface dataset:
ওয়েসলে ফফানা

ওয়েসলে ফফানা (, ; জন্ম: ১৭ ডিসেম্বর ২০০০; ওয়েসলে ফফানা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর লিগ ১-এর ক্লাব সেঁত-এতিয়েন এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৬–০৭ মৌসুমে, ফরাসি ফুটবল ক্লাব রেপোস ভিত্রোলেসের যুব পর্যায়ের হয়ে খেলার মাধ্যমে ফফানা ফুটবল জগতে প্রবেশ করেছেন এবং পরবর্তীকালে বাস্যাঁ মিনিয়ে, পেনেস মিরাবো, বেন এয়ার এবং সেঁত-এতিয়েনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব সেঁত-এতিয়েন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সেঁত-এতিয়েন ২-এর হয়ে তিনি ২১ ম্যাচে অংশগ্রহণ করেছেন। অতঃপর ২০১৯–২০ মৌসুমে তিনি সেঁত-এতিয়েনে যোগদান করেছেন। ২০২০–২১ মৌসুমে, তিনি প্রায় ৩০ মিলিয়ন ইউরোর বিনিময়ে সেঁত-এতিয়েন হতে ইংরেজ ক্লাব লেস্টার সিটিতে যোগদান করেছেন।

২০২০ সালে, ফফানা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ওয়েসলে ফফানা ২০০০ সালের ১৭ই ডিসেম্বর তারিখে ফ্রান্সের মার্সেইে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত। তিনি তার বাবা-মায়ের ছয় সন্তানের একজন।

আন্তর্জাতিক ফুটবল 
ফফানা ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 
 

২০০০-এ জন্ম
জীবিত ব্যক্তি
ফরাসি ফুটবলার
লেস্টার সিটি ফুটবল ক্লাবের খেলোয়াড়
সেঁত-এতিয়েন স্পোর্টস অ্যাসোসিয়েশনের খেলোয়াড়
ইংল্যান্ডে প্রবাসী ফুটবলার
ফুটবল রক্ষণভাগের খেলোয়াড়
ফরাসি প্রবাসী ফুটবলার
প্রিমিয়ার লিগের খেলোয়াড়
লিগ ১-এর খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি জাতীয় চ্যাম্পিয়নশিপ ৩-এর খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
চেলসি ফুটবল ক্লাবের খেলোয়াড়
ফ্রান্সের আন্তর্জাতিক ফুটবলার
ইংল্যান্ডে ফরাসি প্রবাসী ক্রীড়াবিদ
ফরাসি মুসলিম
কৃষ্ণাঙ্গ ফরাসি ক্রীড়াবিদ
ফুটবল সেন্ট্রাল ডিফেন্ডার
২১শ শতাব্দীর ফরাসি পুরুষ ক্রীড়াবিদ
উষা থোরাত

উষা থোরাত (জন্ম ২০ ফেব্রুয়ারি ১৯৫০) হলেন ভারতীয় রিজার্ভ ব্যাংকের ( ভারতের কেন্দ্রীয় ব্যাংক) ডেপুটি গভর্নর হিসাবে ১০ নভেম্বর ২০০৫ থেকে ৮ নভেম্বর ২০১০ পর্যন্ত দায়িত্ব পালন করেছিলেন। এর আগে তিনি এই ব্যাংকের নির্বাহী পরিচালক ছিলেন।

জীবনের প্রথমার্ধ 
থোরাত হলেন লেডি শ্রী রাম কলেজ ফর উইমেন, নয়াদিল্লি এবং দিল্লি স্কুল অফ ইকোনমিক্সের প্রাক্তন শিক্ষার্থী।

কর্মজীবন 
উষা থোরাত ব্যাঙ্ক অফ বরোদা, ইন্ডিয়ান ওভারসিস ব্যাংক এবং সিকিওরিটিস ট্রেডিং কর্পোরেশন অফ ইন্ডিয়ার বোর্ডগুলিতে ভারতের রিজার্ভ ব্যাংক মনোনীত হয়েছেন।

তিনি আর্থিক অন্তর্ভুক্তির প্রচারে ভারতীয় কেন্দ্রীয় ব্যাংকগুলির অন্যতম প্রধান চালিকাশক্তি ছিলেন।

তথ্যসূত্র 

১৯৫০-এ জন্ম
জীবিত ব্যক্তি
ভারতীয় ব্যাঙ্কার
ভারতীয় নারী অর্থনীতিবিদ
তামিলনাড়ুর নারী ব্যবসায়ী
দিল্লি বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় নারী ব্যবসায়ী
চেন্নাইয়ের ব্যবসায়ী
২০শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় অর্থনীতিবিদ
২০শ শতাব্দীর ভারতীয় অর্থনীতিবিদ
ভারতীয় মহিলা ব্যাংকার
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় বিজ্ঞানী
২১শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
মিরা সান্যাল

মিরা সান্যাল (হিরানন্দনি; ১৫অক্টোবর ১৯৬১ – ১১ জানুয়ারি ২০১৯) ছিলেন একজন ভারতীয় ব্যাংকার এবং রাজনীতিবিদ। তিনি ভারতের রয়্যাল ব্যাংক অফ স্কটল্যান্ডের প্রধান নির্বাহী কর্মকর্তা এবং চেয়ারম্যান হিসাবে দায়িত্ব পালন করেছিলেন। ২০১৪ সালের লোকসভা নির্বাচনে দক্ষিণ মুম্বইয়ে আম আদমি পার্টির প্রার্থী হওয়ার জন্য তিনি আরবিএস থেকে পদত্যাগ করার আগে ৩০ বছরেরও বেশি সময় ধরে ব্যাংকিংয়ের সাথে জড়িত ছিলেন। তিনি নৌ কর্মকর্তা ভাইস অ্যাডমিরাল গুলাব মোহনলাল হিরানন্দনির মেয়ে । এর আগে তিনি ২০০৯ সালের লোকসভা নির্বাচনে মুম্বই দক্ষিণ আসন থেকে স্বতন্ত্র প্রার্থী হিসাবে প্রতিদ্বন্দ্বিতা করেছিলেন।

জীবনের প্রথমার্ধ 
মিরা সান্যাল ১৯৬১ সালে ভারতীয় নৌবাহিনীর কর্মকর্তা গুলাব মোহনলাল হিরানন্দনি এবং তার স্ত্রী বানু হিরানন্দনির ঘরে জন্মগ্রহণ করেছিলেন। পরিবারটি ভারত বিভাজনের সময় সিন্ধ থেকে ভারতে চলে এসেছিল। তার বাবা ১৯৭১ সালের ভারত-পাকিস্তান যুদ্ধে পাকিস্তানের করাচিতে সংগঠিত নৌ হামলা অপারেশন ট্রাইডেন্টের মূল পরিকল্পনাকারী ছিলেন।

রাজনৈতিক জীবন 
২০০৮ সালের মুম্বই হামলার পরে সান্যাল ২০০৯ সালে লোকসভা নির্বাচনে নির্দলীয় প্রার্থী হিসাবে দাঁড়িয়েছিলেন, কিন্তু নির্বাচনে হেরেছিলেন। স্বামীর সাথে তিনি ২০১৩ সালের দিল্লি নির্বাচনে আম আদমি পার্টির জন্য প্রচারণা ও তহবিল সংগ্রহ করেছিলেন। তিনি আম আদমি পার্টির অর্থনৈতিক নীতি সম্পর্কিত জাতীয় কমিটির সদস্য ছিলেন।

মৃত্যু 
মিরা সান্যাল ক্যান্সারে আক্রান্ত হয়ে দুই বছর চিকিৎসার পর ২০১৯ সালের ১১ জানুয়ারিতে মৃত্যুবরণ করেন।

তথ্যসূত্র 

১৯৬১-এ জন্ম
২০১৯-এ মৃত্যু
ভারতীয় ব্যাঙ্কার
ভারতীয় নারী ব্যবসায়িক নির্বাহী
২১শ শতাব্দীর ভারতীয় রাজনীতিবিদ‏‎
আম আদমি পার্টির রাজনীতিবিদ
সিন্ধি ব্যক্তি
ভারতে ক্যান্সারে মৃত্যু
২১শ শতাব্দীর ভারতীয় নারী ব্যবসায়ী
কেরলের নারী ব্যবসায়ী
মহারাষ্ট্রের রাজনীতিতে নারী
ভারতীয় মহিলা ব্যাংকার
ভারতীয় প্রধান নির্বাহী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় নারী রাজনীতিবিদ
নারী প্রধান নির্বাহী
রেনুকা রামনাথ

রেনুকা রামনাথ হলেন একজন ভারতীয় বেসরকারি সমতা তহবিলের পরিচালিকা এবং মাল্টিপলস অ্যাসেট ম্যানেজমেন্ট লিমিটেডের প্রতিষ্ঠাতা এবং প্রধান নির্বাহী কর্মকর্তা। তিনি পোশাক প্রস্তুতকারক প্রতিষ্ঠান অরবিন্দ লিমিটেডের একজন স্বতন্ত্র পরিচালক, টাটা কমিউনিকেশনের বোর্ডের সভাপতি এবং ইন্ডিয়ান প্রাইভেট ইক্যুইটি অ্যান্ড ভেঞ্চার ক্যাপিটাল অ্যাসোসিয়েশনের সভাপতি।

কর্মজীবন 
রেনুকা রামনাথ ২০০৯ সালে মাল্টিপলস অ্যাসেট ম্যানেজমেন্ট প্রতিষ্ঠা করেন, যার লক্ষ্য হচ্ছে মধ্য আকারের কোম্পানি এবং ১৫ মিলিয়ন থেকে ৫০ মিলিয়ন ডলার বিনিয়োগের উপর দৃষ্টি নিবেশিত করা। সংস্থাটির অংশীদারদের মধ্যে রয়েছে কানাডা পেনশন প্ল্যান ইনভেস্টমেন্ট বোর্ড যা ২০১০ সালে $১০০ মিলিয়ন বিনিয়োগ করেছিল।

তথ্যসূত্র 

১৯৬২-এ জন্ম
জীবিত ব্যক্তি
ভারতীয় উদ্যোগী পুঁজিপতি
ভারতীয় মহিলা ব্যাংকার
ললিতা ডি. গুপ্তা

ললিতা ডি গুপ্ত হলেন ভারতের ব্যাংকিং ও আর্থিক সেবা খাতের একজন গুরুত্বপূর্ণ ব্যক্তি যিনি ২০০৬ সালের ৩১শে অক্টোবর পর্যন্ত ভারতের দ্বিতীয় বৃহত্তম বাণিজ্যিক ব্যাংক আইসিআইসিআই ব্যাংকে-এর যুগ্ম ব্যবস্থাপনা পরিচালক হিসেবে দায়িত্বপালন করেছেন।

ইনসেডের প্রাক্তন ছাত্রী ললিতা ডি গুপ্তা ফরচুন ম্যাগাজিন কর্তৃক "আন্তর্জাতিক ব্যবসায়ের পঞ্চাশজন প্রভাবশালী নারীদের একজন" হিসাবে তালিকাভুক্ত হয়েছিলেন।" তিনি বর্তমানে আইসিআইসিআই ভেনচার বোর্ডের সভাপতি এবং নকিয়া কর্পোরেশনের পর্ষদ সদস্য। ২০১০ সালের ২২ জুনে তিনি অলস্টমের পরিচালনা পর্ষদের সদস্য নিযুক্ত হন।

অবদানসমূহ 
তার অবদানগুলো ব্যাপকভাবে স্বীকৃত হয়েছে এবং তিনি অসংখ্য পুরস্কার ও সম্মাননায় ভূষিত হয়েছেন। তার মধ্যে উল্লেখযোগ্য কয়েকটি হল -

 ভারতীয় ব্যবসায়ীদের চেম্বারের নারী উইং কর্তৃক দ্য টুয়েন্তি ফার্স্ট সেঞ্চুরি ফর ব্যাঙ্কিং ফিনান্স অ্যান্ড ব্যাংকিং পুরস্কার (১৯৯৭) 
 নারী গ্র্যাজুয়েটস অ্যাসোসিয়েশন থেকে উইমেন অ্যাচিভার্স অ্যাওয়ার্ড (২০০১)
 আন্তর্জাতিক নারী সমিতি থেকে বর্ষসেরা নারী পুরস্কার (২০০২)

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
মুম্বইয়ের ব্যবসায়ী
ভারতীয় ব্যাঙ্কার
নকিয়ার ব্যক্তি
আইসিআইসিআই ব্যাংক
মহারাষ্ট্রের নারী ব্যবসায়ী
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
ভারতীয় মহিলা ব্যাংকার
অমৃতা ফডণবীস

অমৃতা ফডণবীস ( জন্ম: ৯ এপ্রিল ১৯৭৯) হলেন একজন ভারতীয় ব্যাংকার, গায়িকা এবং সমাজকর্মী। তিনি মহারাষ্ট্রের বর্তমান মুখ্যমন্ত্রী দেবেন্দ্র ফডণবীসকে বিয়ে করেছেন। তিনি অ্যাক্সিস ব্যাঙ্কের ভাইস-প্রেসিডেন্ট পদে রয়েছেন।

তিনি মার্কিন রাষ্ট্রপতি ডোনাল্ড ট্রাম্পের সভাপতিত্বে "ন্যাশনাল প্রেয়ার ব্রেকফাস্ট" শীর্ষক একটি আন্তর্জাতিক শান্তি উদ্যোগে ভারতের প্রতিনিধিত্ব করেছিলেন।  ২০১২ সালের সেপ্টেম্বরে ভারতের প্রধানমন্ত্রী নরেন্দ্র মোদীকে দেশের জনক বলায় তিনি বিতর্কিত হয়েছিলেন।

জীবনের প্রথমার্ধ 
অমৃতা ফাদনবিস ১৯৭৯ সালের ৯ এপ্রিল মহারাষ্ট্রের নাগপুরে চক্ষু বিশেষজ্ঞ শরদ রণদে এবং স্ত্রীরোগ বিশেষজ্ঞ চারুলতা রণদে দম্পতির ঘরে জন্মগ্রহণ করেছিলেন। তিনি এমন একটি পরিবারে বড় হয়েছেন যেখানে মেয়েদের জন্য শিক্ষা এবং স্বাধীনতা অপরিহার্য বিষয় ছিল। তিনি প্রাথমিকভাবে নাগপুরের সেন্ট জোসেফ কনভেন্ট স্কুলে পড়াশোনা করেছিলেন। তিনি রাজ্য পর্যায়ের অনূর্ধ্ব ১৬ টেনিস খেলোয়াড় ছিলেন। তিনি নাগপুরের জিএস কলেজ অফ কমার্স অ্যান্ড ইকোনমিক্স থেকে স্নাতক ডিগ্রি অর্জন করেছিলেন। পরে তিনি ফিনান্সে এমবিএ করেন এবং পুনের সিম্বিওসিস ল স্কুল থেকে কর আইন অধ্যয়ন করেন। পড়াশোনার পাশাপাশি তিনি খেলাধুলাতেও অংশ নিয়েছিলেন।

বিতর্ক 
২০১৯ সালের সেপ্টেম্বরে অমৃতা প্রধানমন্ত্রী নরেন্দ্র মোদীর জন্মদিনে তাকে শুভেচ্ছা জানান। এসময় তিনি নরেন্দ্র মোদীকে আমাদের দেশের জনক বলে অভিহিত করেন। যা বিতর্কের জন্ম দেয়।

তথ্যসূত্র 

১৯৭৯-এ জন্ম
জীবিত ব্যক্তি
মুম্বইয়ের ব্যবসায়ী
মহারাষ্ট্রের নারী সঙ্গীতজ্ঞ
ভারতীয় নেপথ্য গায়িকা
ভারতীয় ধ্রুপদী গায়িকা
বলিউডের নেপথ্য সঙ্গীতশিল্পী
মারাঠি ব্যক্তি
মুম্বইয়ের সঙ্গীতশিল্পী
২০শ শতাব্দীর ভারতীয় গায়ক
২০শ শতাব্দীর ভারতীয় গায়িকা
২১শ শতাব্দীর গায়িকা
মহারাষ্ট্রের নারী ব্যবসায়ী
ভারতীয় মহিলা ব্যাংকার
দিদি কনট্র্যাক্টর

ডেলিয়া নারায়ণ "দিদি" কনট্র্যাক্টর (কিনজিংগার, জন্ম ১৯৯৯) হলেন একজন জার্মান-আমেরিকান স্থপতি যিনি ভারতে টেকসই ভবন নির্মাণের কাজের জন্য সমধিক পরিচিত।  তিনি নারী অর্জন ও অবদানের স্বীকৃতি প্রদানের জন্য ভারতের সর্বোচ্চ বেসামরিক পুরস্কার নারী শক্তি পুরস্কার বিজয়ী।

স্বীকৃতি 
দিদি কন্ট্রাক্টরের জীবনালেখ্য দুটি পূর্ণদৈর্ঘ্য চলচ্চিত্রে মূল বিষয়বস্তুরূপে তুলে ধরা হয়েছে। চলচ্চিত্র দুটি হল আর্থ ক্রুসেডার (২০১৬), এবং দিদি কন্ট্রাক্টর: ম্যারিং দ্য আর্থ টু দ্য বিল্ডিং (২০১৭)। ২০১৭ সালে তিনি উমেন আর্টিস্টস, আর্কিটেক্টস অ্যান্ড ডিজাইনার এশিয়া লাইফ টাইম অ্যাচিভমেন্ট পুরস্কার আর্জন করেছেন।

২০১৯ সালে ভারতের রাষ্ট্রপতি তাকে 'নারী শক্তি পুরস্কার' প্রদান করেছে। এটি অর্জন এবং অবদানের স্বীকৃতি হিসাবে নারীদেরকে প্রদত্ত ভারতের সর্বোচ্চ বেসামরিক পুরস্কার।

তথ্যসূত্র 

১৯২৯-এ জন্ম
জীবিত ব্যক্তি
ভারতীয় নারী স্থপতি
মার্কিন নারী স্থপতি
জার্মান বংশোদ্ভূত মার্কিন ব্যক্তি
ইউনিভার্সিটি অব কলোরাডো বোল্ডারের প্রাক্তন শিক্ষার্থী
নারী শক্তি পুরস্কার বিজয়ী
ভারতে মার্কিন অভিবাসী
২১শ শতাব্দীর মার্কিন নারী
২০২১-এ মৃত্যু
২১শ শতাব্দীর মার্কিন স্থপতি
২০শ শতাব্দীর ভারতীয় স্থপতি
২০শ শতাব্দীর মার্কিন স্থপতি
জার্মান বংশোদ্ভূত ভারতীয় ব্যক্তি
২০শ শতাব্দীর মার্কিন নারী
২০শ শতাব্দীর ভারতীয় নারী
ইউলি চৌধুরি

উর্মিলা ইউলি চৌধুরি (৪ অক্টোবর ১৯২৩ - ২০ সেপ্টেম্বর ১৯৯৫) ছিলেন একজন ভারতীয় স্থপতি যিনি ২০ শতকের মাঝামাঝি সময় থেকে শেষ অবধি কাজ করেছিলেন। তিনি সাধারণ স্থাপত্য, ল্যান্ডস্কেপ স্থাপত্য এবং নকশা ক্ষেত্রে কাজ করেছিলেন। এছাড়াও তিনি একজন শিক্ষক এবং লেখিকা ছিলেন। তিনি ভারতে কর্মরত একজন অগ্রণী নারী স্থপতি ছিলেন। কিছু সূত্র থেকে জানা যায় যে তিনি এশিয়া মহাদেশেরও প্রথম নারী স্থপতি ছিলেন। শিক্ষাজীবন শেষ করে তিনি চণ্ডীগড় শহরের নকশা এবং নির্মাণ পরিকল্পনায় লে করবুসিয়ারের সাথে ঘনিষ্ঠ সহযোগিতায় কাজ করেছিলেন।

প্রথম জীবন এবং পরিবার 
ইউলি চৌধুরি ১৯২৩ সালে উত্তরপ্রদেশের শাহজাহানপুরে জন্মগ্রহণ করেছিলেন। তিনি জাপানের কৌবে থেকে কেমব্রিজ স্কুল সার্টিফিকেট অর্জন করেছিলেন। তিনি সিডনি বিশ্ববিদ্যালয়ে স্থাপত্যবিদ্যা এবং সিডনির জুলিয়ান অ্যাশবোর্ন স্কুল অফ আর্টের কনজারভেটরি অফ মিউজিকে পড়াশোনা করেছিলেন। পাশাপশি তিনি নিউ জার্সির এঙ্গেলউড থেকে সিরামিকসেও একটি ডিগ্রি অর্জন করেছিলেন। তার বাবা ছিলেন একজন কূটনীতিক। তিনি পাঞ্জাব সরকারের উপদেষ্টা স্থপতি যুগল কিশোর চৌধুরির সাথে বিবাহবন্ধনে আবদ্ধ হয়েছিলেন।

মৃত্যু 
ইউলি চৌধুরি ১৯৯৫ সালের ২০ সেপ্টেম্বর ভারতের চণ্ডীগড়ে মৃত্যুবরণ করেছেন।  তিনি ছিলেন ভারতীয় স্থাপত্যের একজন অগ্রণী নারী।

তথ্যসূত্র 

১৯২৩-এ জন্ম
১৯৯৫-এ মৃত্যু
শাহজাহানপুরের ব্যক্তি
২০শ শতাব্দীর ভারতীয় নারী শিল্পী
ভারতীয় নারী স্থপতি
উত্তরপ্রদেশের নারী শিল্পী
উত্তরপ্রদেশের নারী ব্যবসায়ী
সিডনি বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় স্থপতি
উত্তরপ্রদেশের ব্যবসায়ী
২০শ শতাব্দীর ভারতীয় ব্যবসায়ী
শিমুল জাভেরি কাদরি

শিমুল জাভেরি কাদরি (জন্ম ১৯৬২) হলেন একজন ভারতীয় স্থপতি, যিনি এসজেকে আর্কিটেক্টস নামে মুম্বাইয়ের একটি স্থাপত্য  সংস্থা  পরিচালনা করেন। প্রিক্স ভার্সাই পুরস্কার (২০১৬) এবং বিশ্ব স্থাপত্য উৎসব পুরস্কার (২০১২) সহ একাধিক আন্তর্জাতিক ও জাতীয় পুরস্কার জিতেছেন।

তিনি প্রাকৃতিক উপাদান, সূর্যালোক, বায়ু, প্রাকৃতিক উপকরণ এবং সাংস্কৃতিক প্রসঙ্গ ব্যবহার করে প্রকৃতির সাথে সামঞ্জস্য রেখে ভবনের নকশা করেন।  তার প্রকল্পগুলোর মধ্যে রয়েছে জাদুঘর, হোটেল, অফিস ও শিল্পভবন, শিক্ষা প্রতিষ্ঠান এবং বাংলো।

জীবনী 
শিমুল কাদরি মুম্বইয়ের একাডেমি অফ আর্কিটেকচার থেকে স্থাপত্যবিদ্যাএবং মিশিগান অ্যান আরবার বিশ্ববিদ্যালয় থেকে নগর পরিকল্পনা নিয়ে পড়াশোনা করেছেন। ১৯৯০ সালে মার্কিন যুক্তরাষ্ট্র থেকে ভারতে ফিরে আসার পর তিনি এসজেকে আর্কিটেক্টস প্রতিষ্ঠা করেছিলেন।

তথ্যসূত্র

বহিঃসংযোগ 

 

১৯৫৩-এ জন্ম
জীবিত ব্যক্তি
মহারাষ্ট্রের নারী শিল্পী
ভারতীয় নারী স্থপতি
মুম্বইয়ের শিল্পী
২০শ শতাব্দীর ভারতীয় নারী শিল্পী
২০শ শতাব্দীর ভারতীয় স্থপতি
কাদেরিয়া তরিকা
বুলবুল তরঙ্গ

বুলবুল তরঙ্গ (), গুরুমুখী লিপি ਬੁਲਬੁਲਤ੍ਰਂਗ, আক্ষরিক অর্থে "বুলবুলের ঢেউ", অন্য ভাবে ভারতীয় বা পাঞ্জাবি ব্যাঞ্জো) হল পাঞ্জাবের একটি তন্তু বাদ্যযন্ত্র যেটি জাপানিদের তাইশোগোতো থেকে বিবর্তিত হয়েছে। এটি সম্ভবত ১৯৩০ এর দশকে দক্ষিণ এশিয়ায় এসে পৌঁছেছিল।

বাদ্যযন্ত্রটিতে দুই রকমের তন্তু আছে, একটি রকম গুঞ্জন্ধ্বনি তোলার জন্য, এবং অন্যটি সুর তোলার জন্য। তন্তুগুলি একটি পাটাতন বা ফ্রেটবোর্ডের উপর দিয়ে গেছে, উপরে চাবি রয়েছে যেগুলি টাইপ রাইটার চাবির মতই। চাবিতে চাপ দিলে নিচের তন্তুতে চাপ পড়ে, সেটি ছোট হয়ে যায় এবং স্বরের তীক্ষ্ণতা বেড়ে যায়।

সুরকরণ
সুরের তন্তুগুলি সাধারণত একই অষ্টকের সুরে বাঁধা থাকে, গুঞ্জন তন্তুগুলি ১ম এবং ৫ম সুর তন্তুর সুরে বাঁধা থাকে। এই ভাবে সুরকরণ করার ফলে, বাদ্যযন্ত্রটি  এক সুর যুক্ত হয়, অথবা বলা যায় বিভিন্ন চাবিতে সুরের পরিবর্তন করতে ব্যবহৃত হয়না। কারণ ভারতের সূক্ষ্ম সুরেলা সংগীত  সূক্ষ্ম, সুরের ত্তঠানামার ওপর বেশি নজর দেয়। এই সংগীত-তাত্ত্বিক পদ্ধতি পশ্চিমী সংগীত থেকে একেবারে আলাদা, এটি মূলত সুরেলা সংগীত; সেইজন্য বিভিন্ন চাবিগুলিতে পরিবর্তনকে এত গুরুত্বপূর্ণ বলে বিবেচনা করা হয় না। সুরের তন্তুগুলি চাইলে বিভিন্ন স্বরকম্পাঙ্কে সুর করা যেতে পারে, তাতে এটিকে বহু সুরে পরিণত করা যায়, কিন্তু তাতে বাজানো আরও কঠিন হয়ে পড়ে। বুলবুল তরঙ্গটি গানের সঙ্গে সঙ্গত করার জন্য বেশি ব্যবহৃত হয়। অটোহার্পের মত, চাবিতে চাপ দিয়ে একটি পরদা নির্বাচন করা যেতে পারে।

সম্পর্কিত বাদ্যযন্ত্র
তাইশোগোতো থেকে বিবর্তনের কারণে, ভারতীয় সংস্করণটিকে কখনও কখনও "ভারতীয় ব্যাঞ্জো" বা "জাপান ব্যাঞ্জো" নামে ডাকা হয়; জার্মানি এবং অস্ট্রিয়াতে অনুরূপ যন্ত্রগুলি আক্কোরডোলিয়া নামে পরিচিত, এবং পাকিস্তানে এর নাম বেঞ্জু। মালদ্বীপে এটি কোট্টাফোশি নামে পরিচিত, এবং ভারতীয় ফিজি অভিবাসীদের মধ্যে এর নাম মেডোলিন (উচ্চারণ করা হয় "মেন্ডোলিন", ম্যান্ডোলিন থেকে এসেছে)। 

আরও জটিল ও বিদ্যুতায়িত সংস্করণটি শাহী বাজা নামে পরিচিত।

উল্লেখযোগ্য বাদক
 হালা স্ট্রানা
 হ্যারি ফুলার 
 এয়ার, একটি জাজ গোষ্ঠী
 আহুভা ওজেরি ইস্রায়েলের তেল-আবিব থেকে

তথ্যসূত্র

ভারতীয় বাদ্যযন্ত্র
পাকিস্তানি বাদ্যযন্ত্র
মালদ্বীপের বাদ্যযন্ত্র
রেবতি কামত

রেবতি এস. কামত (১৯৫৫-২০২০) ছিলেন দিল্লিভিত্তিক একজন ভারতীয় স্থপতি এবং পরিকল্পনাবিদ। তিনি ভারতের মৃত্তিকা স্থাপত্যশিল্পের একজন পথিকৃৎ। অন্যদিকে, ভারতের দীর্ঘতম স্টেইনলেস স্টিল কাঠামো তৈরির কৃতিত্বটিও তার।

প্রাথমিক জীবন 
রেবতি কামত ওড়িশার ভুবনেশ্বরে একটি তামিল ব্রাহ্মণ পরিবারে জন্মগ্রহণ করেছিলেন। বেঙ্গালুরুর মহানদী নদীর তীরে এবং উপজাতি অঞ্চলে তিনি নিজের শৈশবকাল কাটিয়েছিলেন। সেখানে তাঁর প্রকৌশলী বাবা হীরাকুদ বাঁধে কাজ করছিলেন। এই প্রথম বছরগুলি প্রকৃতি, মানুষ এবং জীবনের ছন্দ সম্পর্কে বুঝতে তাঁর জীবনের উপর গভীর ছাপ ফেলেছিল।

নির্বাচিত প্রকল্পসমূহ 

 নলিনের বাড়ি, হাউজ খাস গ্রাম, দিল্লি
 জীবাশ্রম পশুর আশ্রয়, দিল্লি
 অক্ষয়প্রতিষ্ঠান, দিল্লি 
 কমিউনিটি সেন্টার, মহেশ্বর, মধ্য প্রদেশ 
 তাঁতীদের আবাসন প্রকল্প, মহেশ্বর, মধ্য প্রদেশ
 মধ্য প্রদেশের মহেশ্বরে তাঁতিদের বাচ্চাদের জন্য স্কুল
 ছত্তিশগড়ের তাম্নারে জিন্দাল বিদ্যুৎকেন্দ্রের প্রবেশদ্বার
 ছত্তিশগড়ের রায়গড়ের অডিটোরিয়াম
 রাজস্থানের চুরুতে রাজ্য সরকারের জন্য তাল ছাপার অভয়ারণ্য
 উপজাতীয় ঐতিহ্য যাদুঘর, ভোপাল, মধ্য প্রদেশ (চলমান প্রকল্প)
 নোস্টিক সেন্টার, দিল্লি (চলমান প্রকল্প)

তথ্যসূত্র 

১৯৫৫-এ জন্ম
ভারতীয় নগর পরিকল্পনাবিদ
নারী নগর পরিকল্পনাবিদ
২০শ শতাব্দীর ভারতীয় নারী শিল্পী
২০শ শতাব্দীর ভারতীয় ব্যবসায়ী
ভারতীয় নারী স্থপতি
ওড়িশার নারী ব্যবসায়ী
২০২০-এ মৃত্যু
২০শ শতাব্দীর ভারতীয় স্থপতি
২০শ শতাব্দীর ভারতীয় নারী ব্যবসায়ী
অনুপমা কুন্ডু

অনুপমা কুন্ডু (জন্ম ১৯৬৭) হলেন পুনেতে জন্ম নেওয়া একজন ভারতীয় স্থপতি।

জীবনী 
অনুপমা কুন্ডু বোম্বে বিশ্ববিদ্যালয়ের স্যার জেজে কলেজ অফ আর্কিটেকচার থেকে স্থাপত্যবিদ্যা অধ্যয়ন করেছিলেন এবং ১৯৮৯ সালে ডিগ্রি অর্জন করে করেছিলেন। "আরবান ইকো-কমিউনিটি: টেকসইয়ের জন্য নকশা ও বিশ্লেষণ" শীর্ষক গবেষণামূলক প্রবন্ধের জন্য ১৯৯৯ সালে তিনি বাস্তু শিল্প ফাউন্ডেশন ফেলোশিপ লাভ করেন। তিনি ২০০৪ সালে বার্লিনের টেকনিক্যাল বিশ্ববিদ্যালয় থেকে ডক্টরাল ডিগ্রি অর্জন করেছিলেন।  

কুন্ডু ১৯৯০ সালে অরোভিলের স্থপতি হিসাবে নিজেকে প্রতিষ্ঠিত করেছিলেন এবং বেশকিছু ভবনের নকশা ও নির্মাণ করেছিলেন। তিনি ১৯৯০ এর মাঝামাঝি থেকে ২০০২ অবধি এখানে কাজ করেছেন।

কাজ 
ভবনের নকশার প্রতি তাঁর দৃষ্টিভঙ্গি মূলত পরিবেশগত প্রভাবকে হ্রাস করে এমন উপাদান গবেষণার উপর ভিত্তি করে গড়ে উঠেছে।  "বর্জ্য পদার্থ, অদক্ষ শ্রমিক এবং স্থানীয় সম্প্রদায়" এর ব্যবহার করা তাঁর মৌলিক নকশার পদ্ধতি।

তথ্যসূত্র

গ্রন্থপঞ্জী 
 
 
 
 
 
 একটি মুক্ত স্থান : ফেব্রুয়ারি 2000, মুম্বাইয়ে অনুষ্ঠিত সম্মেলন এবং প্রদর্শনীর কার্যক্রম : আর্কিটেকচার মহিলারা, 2000 প্লাস : মহিলা স্থপতিদের কাজ সম্পর্কিত একটি সম্মেলন : ফোকাস দক্ষিণ এশিয়া । সোময়া, বৃন্দা।, মেহতা, উর্বশী।, হেকার ফাউন্ডেশন। মুম্বই: হেকার ফাউন্ডেশন। 2000।আইএসবিএন 8175251948 । ওসিএলসি 48041242 ।

১৯৬৭-এ জন্ম
জীবিত ব্যক্তি
ভারতীয় নারী স্থপতি
মহারাষ্ট্রের নারী শিল্পী
২০শ শতাব্দীর ভারতীয় নারী শিল্পী
মুম্বই বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় স্থপতি
বৃন্দা সোমায়া

বৃন্দা সোমায়া (জন্ম ২৮ জুন, ১৯৪৯) হলেন একজন ভারতীয় স্থপতি এবং নগর সংরক্ষণবিদ।

প্রাথমিক জীবন এবং শিক্ষা 
বৃন্দা সোমায়া ১৯৪৯ সালের ২৮ জুনে কে.এম. চিন্নাপ্পা এবং গণবতী চিন্নাপ্পা দম্পতির ঘরে জন্মগ্রহণ করেছিলেন। পরে তিনি ক্যাথেড্রাল অ্যান্ড জন কনন স্কুলের বিজ্ঞান কর্মসূচিতে যোগ দিয়েছিলেন। তিনি মার্কিন যুক্তরাষ্ট্রে (নর্থ ক্যারোলাইনা) অধ্যয়নের জন্য ১৯৬৬ সালে একটি মর্যাদাপূর্ণ আমেরিকান ফিল্ড সার্ভিস ইন্টারন্যাশনাল শিক্ষাবৃত্তি অর্জন করেছিলেন। এরপরে, তিনি স্থাপত্যবিদ্যা অধ্যয়নের জন্য অত্যন্ত অনুপ্রাণিত হয়েছিলেন। তিনি ১৯৭২ সালে কর্নেল বিশ্ববিদ্যালয়ে সংক্ষিপ্ত সময়ের জন্য একটি ডিজাইনের কোর্সে অংশ নিয়েছিলেন।

প্রকল্প 
 নালন্দা ইন্টারন্যাশনাল স্কুল, বড়োদরা
 গোয়া ইনস্টিটিউট অফ ম্যানেজমেন্ট, গোয়া
 বিড়লা প্রযুক্তি ও বিজ্ঞান ইনস্টিটিউট, পিলনি
 জেনসার প্রযুক্তি লিমিটেড, পুনে 
 টিসিএস হাউস, মুম্বই 
 সেন্ট থমাস ক্যাথেড্রাল, মুম্বই 
 ভড়লি গ্রামের বিদ্যালয় ও কমিউনিটি সেন্টার, ভূজ সহ পুনর্বাসন
 ইন্ডিয়ান ইনস্টিটিউট অফ ম্যানেজমেন্ট-আহমেদাবাদ (আইআইএম-এ) লুই কান ক্যাম্পাস পুনরুদ্ধার

ব্যক্তিগত জীবন 
বৃন্দা সোমায়া ৪২ বছরেরও বেশি সময় ধরে কাজ করা কার্ডিয়াক সার্জন আনন্দ সোমায়াকে বিয়ে করেছেন।

তথ্যসূত্র 

১৯৪৯-এ জন্ম
জীবিত ব্যক্তি
মহারাষ্ট্রের নারী শিল্পী
২০শ শতাব্দীর ভারতীয় নারী শিল্পী
ভারতীয় নারী স্থপতি
মুম্বইয়ের শিল্পী
২০শ শতাব্দীর ভারতীয় স্থপতি
শিলা শ্রী প্রকাশ

শিলা শ্রী প্রকাশ (জন্ম ১৯ জুলাই ১৯৫৫) ভারতীয় বংশোদ্ভূত একজন স্থপতি এবং নগর নকশাকার। তিনি শিল্প আর্কিটেক্টসের প্রতিষ্ঠাতা এবং ভারতের প্রথম নারী যিনি নিজস্ব স্থাপত্য অনুশীলন শুরু করেছেন এবং পরিচালনা করেছেন।

প্রারম্ভিক জীবন 
শিলা শ্রী প্রকাশ ১৯৫৫ সালের ৬ জুলাই ভারতের ভোপালে ভারতীয় সেনাবাহিনীর কর্মকর্তা লেফটেন্যান্ট কর্নেল জি. কে. এস. পাঠি এবং এস. থাঙ্গাম্মা দম্পতির ঘরে জন্মগ্রহণ করেছিলেন।

শিক্ষাজীবন 
তিনি চেন্নাইয়ের রোজারি ম্যাট্রিকুলেশন স্কুলে পড়াশোনা করেছিলেন এবং চেন্নাইয়ের স্টেলা মেরিস কলেজ থেকে প্রাক-বিশ্ববিদ্যালয় ডিগ্রি অর্জন করেছিলেন। তিনি ১৯৭৩ সালে অ্যানা ইউনিভার্সিটি স্কুল অফ আর্কিটেকচার অ্যান্ড প্ল্যানিং থেকে স্থাপত্যবিদ্যায় স্নাতক কোর্সে ভর্তি হয়েছিলেন এবং হার্ভার্ড গ্র্যাজুয়েট স্কুল অফ ডিজাইনের নির্বাহী শিক্ষা কর্মসূচিতে অংশ নিয়েছিলেন।

তথ্যসূত্র 

১৯৫৫-এ জন্ম
জীবিত ব্যক্তি
ভারতীয় নারী স্থপতি
ভারতীয় নারী নকশাকার
নারী উদ্ভাবক
মধ্যপ্রদেশের নারী চিত্রশিল্পী
মধ্যপ্রদেশের নারী ব্যবসায়ী
ভারতীয় নারী ব্যবসায়িক নির্বাহী
ভারতীয় নারী কোম্পানি প্রতিষ্ঠাতা
২০শ শতাব্দীর ভারতীয় স্থপতি
২০শ শতাব্দীর ভারতীয় নকশাকার
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নকশাকার
২১শ শতাব্দীর ভারতীয় স্থপতি
২১শ শতাব্দীর ভারতীয় নারী শিল্পী
২১শ শতাব্দীর ভারতীয় নারী ব্যবসায়ী
ভারতীয় কোম্পানি প্রতিষ্ঠাতা
২১শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২০শ শতাব্দীর নারী উদ্ভাবক
২১শ শতাব্দীর নারী উদ্ভাবক
শাহী বাজা

শাহী বাজা ("রাজকীয় বাদ্য") হল বুলবুল তরঙ্গের বৈদ্যুতিক এবং সামান্য সংশোধিত সংস্করণ। এটি এক ধরনের ভারতীয় তারের বাদ্যযন্ত্রবিশেষ, যেখানে টাইপরাইটার চাবি যুক্ত করা হয়েছে, এবং চাবিতে চাপ দিয়ে নিচে অবস্থিত বিভিন্ন তারকে অবনমিত করে তাদের স্বর কম্পাঙ্ক পরিবর্তন করা হয়। এই সংশোধনগুলির মধ্যে আরও ১২টি অবিচ্ছিন্ন তার যুক্ত হয়েছে যা একটি সংযুক্ত সুরমন্ডল (গুঞ্জন ধ্বনি বীণা) হিসাবে কাজ করে।

উপকরণটি বর্তমানে আধা-শাস্ত্রীয় এবং জনপ্রিয় ভারতীয় সংগীত থেকে শুরু করে পরিবেষ্টিত প্রযুক্তি, এবং সাইকেডেলিক রক পর্যন্ত সমস্ত ক্ষেত্রে ব্যবহৃত হয়।

গঠন 
উপকরণটি প্রায় ৩৭ ইঞ্চি (৯৪ সেমি) দীর্ঘ এবং বর্তমান বহিরবয়বে আছে একটি ডাবল পিক আপ, স্বন এবং স্বরের প্রাবল্য নিয়ন্ত্রণ, ৩০-চাবির টাইপরাইটার এবং একটি শক্ত কাঠের কলেবর।

বাদন 
পরদা পরিবর্তন করার জন্য চাবিতে চাপ দেবার সময় ধাতব তারগুলি পিক দিয়ে টানা বা বাজানো হয়। যে তারগুলি সুর প্রদান করে, সেগুলি চাবি দ্বারা পরিচালিত হয়। গুঞ্জন ধ্বনির তার এবং সহকারী তারগুলির পরদা পরবর্তন করা হয় না। বাদ্য উপকরণটিতে আটটি প্রধান তার, দুটি সহকারী অনুরণনযুক্ত তার এবং একটি ১২-তারের বৈদ্যুতিন গুঞ্জনধ্বনি বীণা রয়েছে।

সমসাময়িক ব্যবহার
এই যন্ত্রটি ইন্ডি এবং ফিউশন সংগীতে ব্যবহৃত হয়েছে। বিটলসের ৩০ বছর পরে ট্যুইগস, বেক, রাপুন, রবিন স্টোরি এবং বেশ কয়েকটি ইন্ডি ব্যান্ড একই বাদ্যযন্ত্রের সাহায্যে একটি নতুন ধ্বনি খুঁজছে। মূল বাদ্যযন্ত্র অথবা সহকারী গুঞ্জন যন্ত্র হিসাবে, এই "বাজা"র নমনীয়তা উত্তেজনাপূর্ণ। ভাইব্রাকাথিড্রাল অর্কেস্ট্রার মাইকেল ফ্লাওয়ার ২০০৬ সাল থেকে ক্রিস করসানোর সাথে ফ্রি-ইমপ্রুভ জুটিতে এই যন্ত্রটি বাজিয়ে চলেছেন।

তথ্যসূত্র

বহিঃসংযোগ 
 A Jewish song about Sukkot

ভারতীয় বাদ্যযন্ত্র
চিত্রা বিশ্বনাথ

চিত্রা বিশ্বনাথ বেঙ্গালুরু থেকে আসা একজন ভারতীয় স্থপতি যিনি বাস্তুসংস্থান এবং স্থাপত্য সম্পর্কিত থিমগুলিতে কাজ করেন। তিনি ১৯৯১ সাল থেকে তার নিজস্ব স্থাপত্য (আর্কিটেকচারাল ) ফার্ম পরিচালনা করছেন এবং ভারত ও আফ্রিকার অনেক প্রকল্পে অন্যান্য স্থপতিদের সাথে কাজ করেছেন।

কর্মজীবন 
চিত্রা বিশ্বনাথ বর্তমানে বায়োম এনভায়রনমেন্ট সলিউশনের প্রধান স্থপতি এবং ব্যবস্থাপনা পরিচালক।  তিনি ৫০০ টিরও বেশি স্থাপত্য প্রকল্পে অংশ নিয়েছেন।

জীবনী 
বিশ্বনাথ নাইজেরিয়া থেকে সিভিল ইঞ্জিনিয়ারিংয়ে ডিপ্লোমা এবং আহমেদাবাদের সিইপিটি বিশ্ববিদ্যালয় থেকে স্থাপত্যবিদ্যায় স্নাতক ডিগ্রি অর্জন করেছেন। তিনি ১৯৯০ সালে তার অনুশীলন শুরু করেছিলেন। স্থাপত্য নকশা  বিকাশের ক্ষেত্রে তিনি সক্রিয় এবং নিষ্ক্রিয় উভয় উপায়েই দেশীয় প্রাকৃতিক সম্পদের উপর জোর দিয়েছেন।

তথ্যসূত্র 

জীবিত ব্যক্তি
কর্ণাটকের নারী শিল্পী
ভারতীয় নারী স্থপতি
বেঙ্গালুরুর শিল্পী
জন্মের বছর অনুপস্থিত (জীবিত ব্যক্তি)
২০শ শতাব্দীর ভারতীয় নারী শিল্পী
২০শ শতাব্দীর ভারতীয় স্থপতি
২১শ শতাব্দীর ভারতীয় স্থপতি
ঐশ্বরিয়া টিপনিস

ঐশ্বরিয়া টিপনিস হলেন একজন ভারতীয় স্থপতি, শিক্ষাবিদ এবং ঐতিহ্য সংরক্ষণবিদ। তিনি অবহেলিত স্মৃতিসৌধ এবং ভারতের উল্লেখযোগ্য ঐতিহ্যবাহী ভবনগুলোর সংরক্ষণকেন্দ্রিক কাজ করে থাকেন। ২০১৫ সালে দুন স্কুলের শতাব্দী প্রাচীন প্রধান ভবন পুননির্মাণে তার অনবদ্য কাজটি সাংস্কৃতিক ঐতিহ্য সংরক্ষণের জন্য ইউনেস্কো এশিয়া-প্যাসিফিক পুরস্কারের অধীনে সম্মানসূচক উল্লেখ পেয়েছে। ২০১৬ সালে, মধ্যপ্রদেশের অষ্টাদশ শতাব্দীর মাহিদপুর দুর্গের দেয়াল এবং ঘাঁটিগুলো পুনরুদ্ধারের কাজের জন্য তাকে ইউনেস্কো এশিয়া প্যাসিফিক ঐতিহ্য পুরস্কারের অধীনে মেধা পুরস্কার দেওয়া হয়। ২০১৮ সালে সর্বকনিষ্ঠ স্থপতি হিসেবে তিনি ভারতে ফরাসি ঐতিহ্য বিশেষ করে পশ্চিমবঙ্গের চন্দননগর সংরক্ষণ কাজের জন্য ফরাসি সরকার কর্তৃক শেভালিয়ার দে ল'অর্ড্রে দেস আর্টস এট দেস লেট্রেস নিযুক্ত হন।

টিপনিস ইউনেস্কো বিশ্ব ঐতিহ্যবাহী স্থান দার্জিলিং হিমালয়ান রেলওয়ের ব্যাপক সংরক্ষণ পরিকল্পনা প্রস্তুত করার জন্য ইউনেস্কো বিশেষজ্ঞ দলের অংশ ছিলেন। ২০১৬ সালে ইউরোপীয় ইউনিয়ন তাকে গ্লোবাল কালচারাল লিডার হিসাবে স্বীকৃতি দিয়েছে।

তথ্যসূত্র

বহিঃসংযোগ 

 সরকারি ওয়েবসাইট

১৯৮০-এ জন্ম
জীবিত ব্যক্তি
ভারতীয় নারী শিল্পী
ভারতীয় স্থপতি
নয়াদিল্লির ব্যক্তি
ভারতীয় নারী স্থপতি
ভারতীয় নারী নকশাকার
২১শ শতাব্দীর ভারতীয় স্থপতি